Öncəgörmə (film, 1993)

Öncəgörmə () — rejissor Eldar Ryazanovun 1993-cü ildə Rusiya və Fransanın birgə istehsalı ilə lentə aldığı film.

 Məzmun 
Hadisələr 1990-cı illərin əvvəlində Moskvada cərəyan edir. Qaraçı qadın orta yaşlı yazıçının taleyi ilə bağlı öz öncəgörmələrini deyir: onu gözlənilməz görüş, böyük sevgi və tələsik ölüm gözləyir. Öncəgörmə həyata keçməyə başlayır: qəhrəman öz gəncliyi ilə qarşılaşır və əsl məhəbbətini tapır. Həyatının sonuncu günlərini yaşayaraq öz keçmişini canlandırır və yenidən  mövcud olmağının itirilmiş mənasını əldə edir.

 Film haqqında 

 Film Eldar Ryazanovun eyniadlı povesti əsasında ekranlaşdırılmışdır. bu povest ilk dəfə 1992-ci ildə "Gənclik" jurnalının birinci və ikinci nömrəsində dərc edilmişdi.
 Əsas qəhrəman Oleq Vladimiroviç Qoryunov rejissorun özünün prototipidir.Эльдар Рязанов. Моей душе покоя нет — документальный фильм . youtube.com, 28.10.2015. 
 Filmin premyerası məşhur "Kino Evi"ndə keçmişdir.
 Filmin çəkilişləri 1992-ci ilin sonunda başlamışdı.Предсказание Эльдара Рязанова . youtube.com, 28.10.2015. 
 1990-cı illərin əvvəlində "Ryazanov böhranı" hökm sürürdü. "Həsrəti çəkilən səmalar" filminin çəkilişi sayəsində rejissor böyük həcmdə əsəb və gücünü sərf etmişdi. Daha sonra ikinci həyat yoldaşı Ninanın ölümü Ryazanova ən ağır zərbə oldu. Lakin birdən Ryazanovun ağlına gəlir ki, qəmgin notlarla zəngin "Öncəgörmə"ni ekrana gətirmək və əsas rola "Veronikanın iki həyatı" filmində gördüyü fransız aktrisası İren Jakobu çəkmək olar. İren xahiş edir ki, Ryazanovun əvvəlki işlərini ona göstərsinlər. Bir neçə filmə baxdıqdan sonra aktrisa çəkilişə razılıq verir. Sonralar o, etiraf edirdi ki, həmin vaxt ciddi mənəvi sarsıntı yaşayırmış və rus kinorejissorunun filmi ona yenidən qüvvə bəxş edərək həyata qaytarıb. "Öncəgörmə" filminə görə, İren Jakob "Nika" mükafatına namizəd olmuşdu.
 Fransız əsilli İsveç kinoaktrisası İren Jakob çəkiliş qrupundan Rusiyaya lazım olandan bir qədər tez gəlməsini xahiş etmişdi. O, öz qəhrəmanını yaratmaq üçün tanımadığı ölkəyə bələd olmaq və ənənəvi rus ailəsində yaşamaq istəyirdi.
 Ekran əsərləri ilə böyük tamaşaçı məhəbbəti qazanmış Ryazanovun bir sıra filmləri çəkildikdən sonra nümayiş olunmamışdı. "Öncəgörmə" filmi onlardan biri idi. Quruluşçu rejissor bununla bağlı məsələyə öz çıxışında belə münasibət bildirmişdi:

 Filmin heyəti 

 Film üzərində işləyənlər 
Əsərin müəllifi: Eldar Ryazanov
Ssenari müəllifi: Eldar Ryazanov
Quruluşçu rejissor: Eldar Ryazanov
Quruluşçu operator: Valeri Şuvalov
Quruluşçu rəssam: Aleksey Aksenov
Bəstəkar: Andrey Petrov
Səs operatorları: Semyon Litvinov, Vladimir Qorlov
Prodüserlər: Viktor Qluxov, Jan-Lui Livi, Aleksandr Mnuşkin
Baş redaktor: Valeri Frid
Montaj edən: Valeriya Belova
Geyim rəssamları: İrina Ginno, Alla Oleneva
Qrim rəssamları: Vsevolod Jelmanov, Anyes Tassel
İkinci rejissorlar: Nikolay Skuybin, Larisa Uryupina
İkinci operator: N.Şestinsev
Rejissor assistentləri: İ.Tretyakova, Y.Ojeqova, V.Malova, 
Operator assistenti: S.Fokin
Rəssam assistenti: A.Petrov
Montaj üzrə assistentlər: M.Afanasova, İ.Vasyutkova, N.Qavrilyuk
Redaktor: Nina Skuybina
Musiqi redaktoru: Arseni Lapisov
Dirijor: Sergey Skripka
Şeirlərindən istifadə edilən şair: Eldar Ryazanov
Mahnı ifa edən: Aleksandr Malinin

 Rollarda 
 Aktyor  Rol Oleq Basilaşvili  Oleq Vladimiroviç Qoryunov İren Jakob  Lüdmila Aleksandrovna Yeqorova Andrey Sokolov  Oleqin gəncliyi Aleksey Jarkov  İqor Petroviç Poplavski Aleksandr Paşutin  bələdçi Roman Karsev  vətənpərvər antikommunist Karolin Siol  Oksana Zoya Zelinskaya  epizod İrena Morozova  vağzaldakı qaraçı-öncəgörücü İrina Nekrasova  hava limanındakı qaraçı-öncəgörücü Mixail Pyarn  rus vətənpərvərləri partiyasının üzvü A. Buzılyeva   Sergey Stepançenko  taksi sürücüsü A. İqnatov   Viktor Yelsov  müstəntiq Aleksandr Rezalin  qəbiristanlıqdakı adam Zinaida Kulakova   S. Vilvovskaya   E. Urazgildina  

 Filmi səsləndirənlər 
Anna Kamenkova – Lüdmila Aleksandrovna Yeqorova (İren Jakob) (titrlərdə yoxdur)

 Mükafatlar və nominasiyalar 

 Nominasiyalar 

 1994-cü ilin Nika mükafatı 
Ən yaxşı qadın roluna görə – İren Jakob

 İstinadlar 

 Mənbə 
 Aлександр Шпагин, Мирослава Сегида, Сергей Землянухин: Фильмы России. Игровое кино. Тв. Видео 1992-2003. Москва: Дубль-Д, 2004. ISBN 5-900902-05-08.

 Xarici keçidlər 

 Предсказание. Megogo.net
 Эльдар Рязанов на ПРЕДСКАЗАНИИ

Kateqoriya:Rusiya filmləri
Kateqoriya:Fransa filmləri
Kateqoriya:Bədii filmlər
Kateqoriya:Melodram filmləri
Kateqoriya:Triller filmləri
Kateqoriya:Fantastika filmləri
Kateqoriya:Rusca filmlər
Kateqoriya:Yazıçılar haqqında filmlər
Kateqoriya:Ədəbi əsərlərin ekranlaşdırılması
Kateqoriya:Eldar Ryazanovun filmləri
Kateqoriya:1993-cü ilin filmləri
Kateqoriya:Rusiyanın triller filmləri
Kateqoriya:Həkimlər haqqında filmlər
Kateqoriya:Moskva haqqında filmlər
Kateqoriya:Mosfilm filmləri